钦定古今图书集成/明伦汇编/宫闱典/第109卷 > 庾怿
## 钦定古今图书集成/明伦汇编/宫闱典/第109卷 > 庾怿

按《晋书庾亮传》：“怿字叔预，少以通简，为兄亮所称。弱
冠，西阳王𦍛辟不就。东海王冲为长水校尉，清选纲
纪，以怿为功曹，除暨阳令，又为冲中军司马，转散骑
侍郎，迁左卫将军。以讨苏峻功，封广饶男。出补临川
太守，历监梁雍二州军事，转辅国将军、梁州刺史，假
节，镇魏兴。时兄亮总统六州，以怿宽厚容众，故授以”
远任，为东西势援。寻进监秦州氐、羌诸军事。怿遣牙
门霍佐迎将士妻子，佐驱三百馀口亡入石季龙。亮
表上贬怿为建威将军。朝议欲召还亮，上疏曰：“怿御
众简而有惠，州户虽小，赖其宽政；佐等同恶，大数不
多。且怿名号大，不可以小故轻议进退，其文武之心
转已。”安定贼帅艾秀遣使归诚，上洛附贼降者五百
馀口，冀一安稳，无复怵惕。从之。后以所镇险远，粮运
不继，诏怿以将军率所领还屯半洲。寻迁辅国将军、
豫州刺史，进号西中郎将、监宣城庐江历阳安丰四
郡军事、假节，镇芜湖。怿尝以白羽扇献成帝，帝嫌其
非新，反之。侍中刘劭曰：“柏梁云构，大匠先居其下；管
弦系奏，夔牙先聆其”音，怿之上扇，以“好不以新。”后怿
闻之曰：“此人宜在帝之左右。”又尝以毒酒饷江州刺
史王允之，王允之觉其有毒，饮犬，犬毙。乃密奏之。帝
曰：“大舅已乱天下，小舅复欲尔耶？”怿闻，遂饮鸩而卒，
时年五十。赠侍卫将军，谥曰简。子统嗣。统字长仁，少
有令名。司空、太尉辟，皆不就。调补抚军、会稽王司马。
出为建威将军、宁夷护军、寻阳太守。年二十九卒，时
人称其才器，甚痛惜之。子元之，官至宣城内史。